open-index/open-wikipedia-markdown huggingface dataset:
Katie Holmesová

[náhľad|Spolu s [Tom Cruise|Tomom Cruisom v júni 2009.]]
**Kate Noelle "Katie" Holmes** (* 18. december 1978, Toledo, Ohio) je americká herečka. V tínedžerskom seriáli Dawsonov svet stvárnila postavu *Joe Potterovej* (1998-2003).

Na začiatku roku 2005 bol intenzívne medializovaný jej vzťah s hercom Tomom Cruisom, predovšetkým z dôvodu ich šestnásťročnému vekovému rozdielu. V júni, dva mesiace od prvého stretnutia, sa zasnúbili. Napriek tomu, že bola od detstva rímskokatolíckeho vyznania, krátko po začiatku vzťahu s Cruisom sa pripojila k scientologickej cirkvi. 18. apríla 2006 sa im narodila dcéra *Suri*, 18. novembra toho istého roku prebehla svadba v Taliansku. 

## Skorý život
Narodila sa v Toledo v Ohiu. Je najmladšou dcérou advokáta špecializujúceho sa na rozvodové konania, Martina Josepha Holmesa. a matky v domácnosti Kathleen A. Stothersovej. Má štyroch starších súrodencov - tri sestry a jedného brata. Jej súrodenci sú Tamera (nar. 1968), Holly Ann (nar. 1969), Martin Joseph, Jr. (nar. 1970), ktorý pracuje ako právnik v Ohiu a učiteľka Nancy Kay (nar. 1975). Navštevovala Christ the King Church v Tolede.

Vyštudovala Notre Dame Academy v Tolede. Objavila sa v školských muzikáloch, kde hrala servírku v *Hello, Dolly!* a Lola v *Damn Yankees.* Bola prijatá na Columbia University. Jej otec chcel, aby sa stala lekárkou.

## Kariéra
V roku 1996 jej bola ponúknutá rola Buffy, v televíznom seriály *[[Buffy, premožiteľka upírov]]* ale odmietla ju, aby mohla dokončiť školu. V roku 1998 získala rolu Joe Potterovej v televíznom seriály *Dawsonov svet*. Objavila sa vo všetkých piatich sériách po boku hercov ako James Van Der Beek, Joshua Jackson a Michelle Williams. Jej seriálová rola jej priniesla obrovský úspech. V rovnakom roku sa objavila v dráme *Disturbing Behavior* po boku Jamesa Marsdena. 

V roku 2000 sa objavila vo filme Sama Raimiho, *The Gift*. Zahrala si tiež v Oscarovom filme, *Pieces of April*, po boku Patricie Clarkson. Objavila sa tiež v jednej z hlavných postáv filmu *Batman začína*, z roku 2005. Po boku Anny Paquin a Josha Duhamela si zahrala v komédii *The Romantics* z roku 2010. 

V roku 2013 sa objavila v niekoľkých epizódach televízneho seriálu *Ray Donovan*. 

## Filmografia

### Film

### Televízia

## Referencie

*

## Iné projekty

## Externé odkazy
* 
* 

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Držitelia ceny Zlatá malina
Kategória:Osobnosti z Toleda (Ohio)
Maska červenej smrti

[náhľad|Ilustrácia z knihy, autor [Harry Clarke, 1919.]]
**Maska červenej smrti** () je hororová poviedka E. A. Poea. Prvýkrát bola publikovaná vo Philadelphii v časopise *Graham's Magazine* v máji 1842, v ktorom Poe pôsobil ako hlavný redaktor. V roku 1964 bola sfilmovaná Rogerom Cormanom.

## Dej

Poe v poviedke opisuje neúspešný pokus elitnej skupiny ľudí vyhnúť sa epidémií. Červená smrť v nej predstavovala mor, na konci poviedky sa Červená smrť objavila na vojvodskom( či kráľovskom) plese. Poe ju opisoval ako vysokého muža v pohrebnom rubáši a červenej maske.

## Iné projekty

Kategória:Hororové poviedky
Kategória:Diela Edgara Allana Poea
Pevná častica

**Pevná častica** alebo **tuhá častica** je častica, ktorá je pevná (najmä častica v tekutine), pozri pod častica (fyzika).

**Pevné častice** alebo **tuhé častice** v ekológii je druh znečistenia vzduchu, pozri pevné častice (emisie).
Metachalón

200px|right|thumb|Štruktúrny vzorec metachalónu
**Metachalón**, hovorovo tiež *Ludes*, je chinazolínový derivát, ktorého názov je odvodený od anglického pomenovania: **Meth**yl**qu**in**a**zo**l**in**on**e (slovensky: metylchinazolinón). Metachalón je nebarbiturátové hypnotikum, ktoré sa však dnes často zneužíva ako droga, hlavne na dnešnom území rozšírenia – Afrika.

## História
Metachalón bol objavený krátko po konci druhej svetovej vojny indickým výskumníkom M. L. Gujiralom pri štúdiu nových antimalarík a od 60. rokov sa používal ako sedatívum a hypnotikum. V roku 1965 bol pod obchodným menom Quaalude® a Parest® v USA zavedený ako alternatíva k barbiturátom. V Československu bol predávaný pod obchodným menom Dormogen (výrobca Léčiva, Methaqualonum 200 mg v 1 tablete). Spočiatku bol v reklame propagovaný ako nenávykový liek, neskôr však prípady z roku 1966 z Veľkej Británie potvrdili, že sa naň môže vytvoriť fyzická aj psychická závislosť.

## Syntéza
Existuje niekoľko spôsobov syntézy metachalónu. V praxi sa najčastejšie používa kondenzačná syntéza metachalónu podľa Klosu. Spočíva v reakcii medzi kyselinou antranilovou, 2-toluidínom a kyselinou octovou, príp. acetanhydridom. Metachalón v zmesi vzniká prostredníctvom kondenzačnej reakcie za viacnásobného odštiepenia molekuly vody.

## Nežiaduce účinky
Nežiaduce účinky metachalónu sa vyskytujú zhruba u 10 % liečených. Najčastejšie sú to zažívacie problémy (bolesti brucha, nevoľnosť, sucho v ústach, nechutenstvo), zaujatosť a bolesti hlavy, celková slabosť, eufória, ataxia, dysartria, periférne neuropatie a zvýšená potivosť. Ojedinele sa môžu vyskytnúť rôzne kožné reakcie, ovplyvnenie reaktivity a koordinácie. Pri dlhšom užívaní sa na prípravok môže vyvinúť lieková závislosť.

## Literatúra
* Karow, Lang-Roth: *Allgemeine und Spezielle Pharmakologie und Toxikologie*, strana 1020, Eigenverlag, 2004
* Kacker, Zaheer J.: *Indian Chemistry Society*, čislo 28, strana 344 (1951) (Syntéza)
* R. Bonnichsen et al: *Clin. Chim. Acta* číslo 60, strana 67 (1975) (Metabolizmus)
* E. I. Goldenthal: *Toxicol. Appl. Pharmacol.* číslo 18, strana 185 (1971) (Toxicita)
* D. M. Patel et al: *Anal. Profiles Drug Subs.* číslo 4, strany 245 – 267 (1975) (Popis)

## Externé odkazy

* Erowid Vault – Methaqualone
* aventis.de  Výrobca Quaalude patrí dnes pod spoločnosť Aventis
* drugaware.co.za Informácie o zneužívaní metachalónu v južnej Afrike
* drugaware.co.za Fotky ilegálne vyrobených tabliet metachalónu z južnej Afriky

Kategória:Pyrimidíny
Kategória:Aromatické zlúčeniny
Kategória:Laktámy
Kategória:Liečivá
Kategória:Hypnotiká
Vailulu’u

**Vailulu'u** je masívny podmorský vulkán, nachádzajúci sa v južnej časti Pacifiku, neďaleko ostrova Ta’u na východnom okraji Americkej Samoy. Základňa prevažne bazaltovej sopky sa leží v hĺbke asi 4&nbsp;200&nbsp;m, jej vrchol je len 590&nbsp;metrov pod hladinou mora. Na vrchole sa nachádza kaldera s priemerom asi 2&nbsp;km a výškou stien cez 400&nbsp;m. Z vrcholu tiež zbiehajú tri riftové zóny, dve (smerom na východ a západ od vrcholu) kopírujú hotspot Samoy, tretia menšia sa tiahne juhovýchodne od vrcholu. Vulkán bol objavený len v roku 1975, posledná aktivita bola zaznamenaná začiatkom 21. storočia.

## Externé odkazy
* www.volcano.si.edu  - podmorský vulkán Vailulu'u na Global Volcanism Program 

Kategória:Sopky Tichého oceánu
Kategória:Sopky Americkej Samoy
Kategória:Aktívne sopky
Microsite

**Microsite** (často nazývaná aj ako **minisite**) slúži ako doplnkový alebo podporný web pre hlavnú stránku. Ide o určitú marketingovú stratégiu, keď sa informácie o nejakom produkte, udalosti a pod. nevložia na hlavnú stránku alebo na niektorú z podstránok, ale vytvorí sa samostatná stránka, väčšinou na vlastnej doméne alebo na subdoméne. 

Tieto stránky sú vytvárané z viacerých dôvodov. Mnoho internetových obchodov ich používa na zvýšenie alebo podporu predaja určitého konkrétneho produktu. Ďalej sa využívajú pre určité špecifické udalosti alebo informácie, ktoré nezapadajú do koncepcie hlavného webu. Existujú aj prípady, keď sú stránky vytvárané kvôli ziskom z reklamy. Časté je aj vytváranie kvôli zisku tematických odkazov, ktoré vám pomáhajú pri SEO, avšak podľa odborníkov nie sú až tak hodnotné ako sa mnohí domnievajú. 

Hlavnou výhodou je vysoký pomer cena/prínos pokiaľ je stránka dobre vytvorená.
Ceny sa pohybujú od 50€ vyššie a platíte už iba za správu servera (ktorú môžete mať v niektorých prípadoch zadarmo) a doménu (ktorá sa dá tiež získať zadarmo)
## Zdroje
*Podporné weby (microsite)
*Minisites

Kategória:Internetový marketing
Pillapalu

**Pillapalu** je estónska dedina nachádzajúca sa v kraji Harjumaa, v rámci ktorého patrí do obce Anija.

1. januára 2009 v dedine žilo 78 obyvateľov, z toho 45 mužov a 33 žien.

Prvá písomná zmienka o dedine pochádza z roku 1693. Rozvoj nastal v roku 1930, kedy sa pozdĺž diaľnice Piibe postavilo viac ako štyridsať poľnohospodárskych objektov. V okolí obce sa nachádza množstvo močiarov.

## Poloha
Pillapalu leží asi 22 km od mesta Kehra a 46 km od hlavného mesta Tallinn. V blízkosti sa nachádza mestečko Aegviidu, ktoré patrí do rovnomennej obce.

## Referencie

## Externé odkazy
* Dedina Pillapalu na el. sprievodcovi eestigiid.ee 

Kategória:Harjumaa
Kategória:Sídla v Estónsku
Ta’u

**Ta'u** je ostrov vulkanického pôvodu, nachádzajúci sa v súostroví Samoa (ako najvýchodnejší ostrov súostrovia), administratívne pod správou Americkej Samoy. Ostrov má približne obdĺžnikový tvar s rozmermi 6&nbsp;×&nbsp;10&nbsp;km (plocha 44,31&nbsp;km²), najvyšší bod je *Lata* (931&nbsp;m), zároveň najvyšší vrch Samoy. Na Ta'u žije približne 870 ľudí.

Ostrov predstavuje erodovaný vrchol bazaltovej štítovej sopky, v súčasnosti neaktívnej. Svahy Lata sú posiate početnými troskovými kužeľmi datovanými na začiatok holocénu. Pôvodcom vulkanizmu je hotspot lokalizovaný pod súostrovím.

## Iné projekty

## Externé odkazy
* www.volcano.si.edu  - ostrov Ta'u na Global Volcanism Program 

Kategória:Ostrovy Americkej Samoy
Kategória:Sopky Americkej Samoy
Kategória:Štítové vulkány
Palisander

náhľad|svetlejší palisander
**Palisander** je tvrdé a ťažké (700 - 800 kg/m3) hnedočervené až fialové drevo s čiernym ryhovaním niektorých juhoamerických tropických stromov, ktoré sa používa najmä pri výrobe gitár, nábytkov, luxusných podláh a pri sústružníctve.
K výrobe gitár sa používa najmä Palisander indický *[[Dalbergia latifolia]]* (fialovohnedý), kedysi sa používal viac brazílsky palisander *[[Dalbergia nigra]]* (hnedooranžový), ktorého export je v súčasnosti zakázaný.

Z palisandru sa vyrábajú najmä hmatníky gitár, brazílsky palisander sa používa na výrobu tých najkvalitnejších gitár. Z palisandru sa môžu robiť aj telá akustických gitár alebo elektrických gitár (napr. Fender Rosewood Telecaster).

## Galéria

obrázok:Ming Dynasty Wardrobe.jpg|Palisandrový šatník, z obdobia čínskej dynastie Ming
obrázok:Fretboard parallelogram.jpg|Elektrická gitara, palisandrový hmatník


Kategória:Drevo
Kategória:Nábytok
Ronchamp

**Ronchamp** je francúzska obec, ktorá sa nachádza v departemente Haute-Saône, v regióne Franche-Comté.

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie


## Pozri aj
* Zoznam obcí departementu Haute-Saône

## Iné projekty

Kategória:Obce v departemente Haute-Saône
Merenreho pyramída

thumb|Dispozícia Merenreho pyramídy a areálu

**Merenreho pyramída** alebo **Lepsius XXXIX** je staroegyptská kráľovská hrobka a nachádza sa na západnom okraji územia pohrebiska pri dedine Sakkára v severnom Egypte.

Pyramídu dal postaviť faraón 6. dynastie Merenre (okolo 2255–2246 pred Kr.), najstarší syn faraóna Pepiho I., s ktorým asi aj určitý čas vládol v tzv. *koregencii*.

Pyramída je veľmi poškodená, bez obkladu z bieleho jemného vápenca. Jeho kusy sa ešte v 19. storočí dali vidieť v areáli pyramídy. Objekt má odhalené jadro z malých na hrubo opracovaných vápencových blokov. Podzemné priestory sa od zaužívanej štruktúry, ktorá bola prvýkrát použitá pri Džedkareho pyramíde, líšia len veľmi málo: Do pyramídy sa vstupuje spred severnej steny zostupnou chodbou, ktorá ústi do vestibulu, tam sa vyrovnáva a ďalej pokračuje vodorovne pod základňou. Pod vrcholom pyramídy ústi do predsiene, z ktorej ide na západ do pohrebnej komory a na východ do zásobného priestoru s tromi výklenkami, tzv. serdabu. Predsieň a komora majú sedlový strop s troch vrstiev obrovských vápencových blokov. Na stenách sa našli nápisy *[[Texty pyramíd|Textov pyramíd]]*. V pohrebnej komore sa nachádza sarkofág z čierneho čadiča spolu s vekom. Tu sa v 19. storočí našla múmia mladíka, ktorá bola najskôr pokladaná za sekundárny pohreb z neskoršieho obdobia (18. dynastia). Dnes sa egyptológovia prikláňajú k možnosti, že by mohlo ísť o Merenreho múmiu.

Okolitý areál nebol ešte dostatočne skúmaný, vie sa o ohrade z nepálených tehál a časti vzostupnej cesty pri areáli. Našli sa napr. rohové kamene severnej (vstupnej) kaplnky, dlažba obetnej siene zádušného chrámu z vápenca, stopy po vápencovom oltári alebo základ falošných dverí z granitu. Tiež sa našli stopy po výzdobe, z ktorých niektoré boli len vo fáze nákresu, čo bolo najskôr zapríčinené zastavením prác v čase panovníkovej smrti.  

Začiatkom 19. storočia urobil prieskum pyramídy Perring, Maspero koncom 19. storočia hľadal *Texty pyramíd* a pri tej príležitosti zakreslil subštruktúru pyramídy. Od konca 20. storočia na pyramíde pracuje francúzska expedícia pod Leclantovým vedením.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Literatúra
* 
* 

## Iné projekty





Kategória:Pyramídy v Egypte
FC Twente

**FC Twente** je holandský futbalový klub so sídlom v Enschede. Klub bol založený 1. júla 1965.

## Najlepší strelci v jednotlivých sezónach
[náhľad|[De Grolsch Veste - štadión klubu]]

## Iné projekty


Kategória:Holandské futbalové kluby
Kategória:Futbalové kluby založené v 1965
Ofu-Olosega

**Ofu-Olosega** je ostrov vulkanického pôvodu, nachádzajúci sa v súostroví Samoa a administratívne patriaci pod správu Americkej Samoy. Ostrov bol kedysi rozdelený na dva samostatné ostrovy oddelené úžinou, no v súčasnosti ich spája most z vyzdvihnutých koralových útesov (ešte v 70. rokoch minulého storočia sa dalo cez úžinu medzi ostrovmi za nízkeho prílivu prebrodiť). Na ostrove žije približne 500 obyvateľov. Väčšina územia západnej časti ostrova (*Ofu*), ako aj pobrežné koralové útesy tejto časti sú súčasťou národného parku National Park of American Samoa (v súčasnosti sa plánuje rozšírenie územia parku na celý ostrov).

Ostrov predstavuje erodované vrcholy v súčasnosti neaktívnych bazaltových štítových vulkánov. Severná strana vulkánu Ofu (západná časť ostrova) je prerušená kalderou, ktorá pravdepodobne zasahuje aj na východný vulkán *Sili*. Najmladším prejavom vulkanizmu je troskový kužeľ *Nu'utele*, lokalizovaný na západnom okraji Ofu.

## Iné projekty

## Externé odkazy
* www.volcano.si.edu  – ostrov Ofu-Olosega na Global Volcanism Program 

Kategória:Ostrovy Americkej Samoy
Kategória:Sopky Americkej Samoy
Kategória:Štítové vulkány
Call Me Irresponsible

***Call Me Irresponsible*** je štúdiový album z roku 2007 od kanadského jazzového speváka Michaela Bublého, ktorý vyhral v roku 2008 Cenu Grammy za tento album.

## Zoznam skladieb
# „The Best Is Yet to Come“ (Cy Coleman, Carolyn Leigh) – 3:05
# „It Had Better Be Tonight (Meglio Stasera)“ (Franco Migliacci, Johnny Mercer, Henry Mancini) – 3:06
# „Me and Mrs. Jones“ (Kenny Gamble, Leon Huff, Cary Gilbert) (spolu s Emily Bluntovou) – 4:33
# „I'm Your Man“ (Leonard Cohen) – 4:59
# „Comin' Home Baby“ (Bob Dorough, Benjamin M. Tucker) (duet s Boyz II Men) – 3:27
# „Lost“ (Alan Chang, Jann Arden, Michael Bublé) – 3:40
# „Call Me Irresponsible“ (Sammy Cahn, Jimmy Van Heusen) – 3:16
# „Wonderful Tonight“ (Eric Clapton) (duet s Ivanom Linsom) – 4:12
# „Everything“ (Alan Chang, Amy Foster-Gilles, Michael Bublé) – 3:31
# „I've Got the World on a String“" (Harold Arlen, Ted Koehler) – 2:47
# „Always on My Mind“ (Johnny Christopher, Mark James, Wayne Thompson) – 4:30
# „That's Life“ (Dean Kay, Kelly Gordon) – 4:15
# „Dream“ (Johnny Mercer) – 5:06
# „L.O.V.E.“ (Milt Gabler, Bert Kaempfert) – 2:50 (bonusový track v špeciálnej edícií, iTunes a internetovej edícií)
# „Orange Coloured Sky“ – 3:30 (bonusový track v internetovej edícií)

## Externé odkazy
* Oficiálna stránka Michaela Bublého

Kategória:Hudobné albumy z 2007
Kategória:Albumy Michaela Bublého
Alto Río Senguer

**Alto Río Senguer** *(tiež Alto Río Senguerr)* je malé mestečko nachádzajúce sa na juhozápade argentínskej provincie Chubut v Patagónii. Je administratívnym centrom departmentu Río Senguer. Mesto leží na Národnej ceste č.40. Pri sčítaní ľudu v roku 2010 malo mestečko 1 570 obyvateľov.

## Referencie

## Externé odkazy
* Stránka mesta 

Kategória:Mestá v provincii Chubut
Tutuila

**Tutuila** je najväčší ostrov Americkej Samoy a zároveň tretí najväčší celého súostrovia Samoa. Jeho plocha je 141,81&nbsp;km², najvyšší bod je *Matafao Peak* (653&nbsp;m) a v roku 2000 na ňom žilo 55&nbsp;876 obyvateľov. Na ostrove sa nachádza aj hlavné mesto Americkej Samoy Pago Pago.

Ostrov je vulkanického pôvodu, tvorí ho niekoľko silne erodovaných štítových sopiek pliocénno - pleistocénneho veku, zoradených pozdĺž dvoch riftových zón v smere juhozápad-severovýchod. Najväčším zo série je bazaltovo-andezitový vulkán *Pago*, nachádzajúci sa približne v strede ostrova, ktorého vrchol tvorí kaldera s priemerom asi 9&nbsp;km. V kaldere sa nachádza niekoľko troskových kužeľov a trachyttických lávových dómov. Najmladším prejavom vulkanizmu je skupina troskových kužeľov na južnom pobreží ostrova, ich vek sa odhaduje na začiatok holocénu.

## Iné projekty

## Externé odkazy
* www.volcano.si.edu - ostrov Tutuila na Global Volcanism Program 

Kategória:Ostrovy Americkej Samoy
Kategória:Sopky Americkej Samoy
Kategória:Štítové vulkány
Kategória:Troskové kužele
Steal This Album!

***Steal This Album!*** je album americkej rockovej skupiny System of a Down. Produkoval ho Rick Rubin.

Album bol vydaný krátko potom, čo sa kolekcia MP3 pod názvom Toxicity 2 objavila na internete. Skupina vyjadrila sklamanie nad tým, že ich fanúšikovia počúvali nedokončený materiál a uvolnili jeho finálnu verziu. Nie všetky piesne z uniknutého CD sa dostali na *Steal This Album!* (napríklad „Virginity“), naopak niektoré nové piesne pribudli (napríklad „Roulette“). Mnoho mien piesní, textov a melodií bolo zmenených, finálny album sa teda líšil od uniknutého materiálu.

V médiách sa často objavoval názor, že *Steal This Album!* je kolekcia piesní, ktoré sa nevošli na album Toxicity, skupina ale tvrdí, že piesne sú rovnakej kvality ako tie na Toxicity. Spevák Serj Tankian povedal, že piesne neboli v Toxicity, pretože „narušovali celkovú kontinunitu albumu“.

## Zoznam skladieb
Všetky skladby napísal Serj Tankian a Daron Malakian, pokial nie je uvedené inak. 

# "Chic 'N' Stu" – 2:23 
# "Innervision" – 2:33
# "Bubbles" – 1:56
# "Boom!" – 2:14 
# "Nüguns" – 2:30 
# "A.D.D." (American Dream Denial) – 3:17 
# "Mr. Jack" – 4:09 
# "I-E-A-I-A-I-O" (Tankian, Dolmayan, Odadjian, Malakian) – 3:08
# "36" – 0:46 
# "Pictures" – 2:06 
# "Highway Song" – 3:13 
# "Fuck the System" – 2:12 
# "Ego Brain" – 3:21 
# "Thetawaves" – 2:36 
# "Roulette" – 3:21 
# "Streamline" – 3:37

 
Kategória:Albumy System of a Down
Kategória:Hudobné albumy z 2002
Kategória:Albumy Columbia Records
Kategória:Hudobné albumy produkované Rickom Rubinom
Lúčne sedlo

**Lúčne sedlo** () je názov sedla v centrálnej časti Tatier, medzi Končistou () a Tupou (). 

## Poloha
Sedlo sa nachádza vo Vysokých Tatrách, v rázsoche, vybiehajúcej z Popradského Ľadového štítu v hlavnom hrebeni Vysokých Tatier. Prepája severne ležiacu Zlomiskovú a južne situovanú Štôlsku dolinu. Severným smerom je pod sedlom Ľadové pleso mengusovské, odkiaľ voda odteká Ľadovým potokom, južne sa zvažujúce svahy odvodňuje potok Malý Šum. Sedlo patrí do Tatranského národného parku, pričom jeho severné svahy zasahujú do národnej prírodnej rezervácie Mengusovská dolina a južné do NPR Štôlska dolina.

Lúčne sedlo i hrebeň patrí do katastra mesta Vysoké Tatry v okrese Poprad v Prešovskom kraji. 

## Prístup
Lokalita sa nachádza na území národných prírodných rezervácií a Tatranského národného parku, preto je dostupná len s horským vodcom.

## Referencie

## Iné projekty

## Externé odkazy
* Poloha na turistickej mape

Kategória:Sedlá Vysokých Tatier
Ender’s Game

**Ender's Game** () je vedeckofantastický román od spisovateľa Orsona Scotta Carda. Kniha bola prvýkrát publikovaná v roku 1985.

V roku 1985 získal román prestížne ocenenie Nebula za najlepší román. a v roku 1986 taktiež renomovanú cenu Hugo za najlepší román Ender's Game je prvá časť zo šesťdielnej série o Enderovi. Kniha bola vydaná v 27 jazykoch, ale nie v slovenčine. Český preklad má názov *Enderova hra*. Podľa knižného námetu vznikli dve komiksové série a je plánovaná videohra.

## Príbeh

V budúcnosti zúri boj medzi ľudskou a mimozemskou rasou. Po viacerých inváziách na Zem sa ľudia pripravujú na ďalšiu. Pre tento účel cvičia nadané deti, ktoré budú môcť v budúcnosti veliť Medzinárodnej flotile. Jedným takýmto nadaným dieťaťom je aj šesťročný Andrew „Ender“ Wiggin. Od detstva sledovaný Ender sa dostane do vojenského výcvikového strediska, tzv. Bojovej školy. Tu sa pripravuje spolu s ostatnými a cvičia v bezváhovom stave pomocou taktickej hry. Ender je od začiatku jediná nádej na úspešný útok proti nepriateľom.

Príbeh je opisovaný treťou osobou. Autor sa venuje psychickým procesom malého, ale nadaného dieťaťa, ktoré je pod neustálym tlakom.

## Referencie

Kategória:Knihy z 1985
Kategória:Science fiction romány
Kategória:Cena Hugo
Kategória:Sfilmované romány
Antałówka

náhľad|Rozhlasový a televízny stožiar na svahu Antałówky
**Antałówka** () je pretiahnutý a pomerne vysoký chrbát v Poľsku, ktorý sa od severu ako klin vnára do zástavby letoviska Zakopané. V minulosti sa chrbát z rovnomenným najvyšším vrcholom nazýval *Jantolówka*. Na severe je asi dva kilometre dlhý chrbát zakončený vrcholom *Bachledzki Wierch* (). Predpokladá sa, že je budovaný tatranskými nánosmi, ktoré tu vytlačili ľadovce najstaršieho známeho zaľadnenia tejto oblasti.

## Literatúra
* O. Brandos - *Vysoké a Belianské Tatry - Polské Tatry*

Kategória:Vrchy v Poľsku
Eugénio de Castro

**Eugénio de Castro e Almeida** (* 4. marec 1869, Coimbra, Portugalsko – † 17. august 1944, Coimbra) bol portugalský dekadentný a symbolistický spisovateľ, básnik a dramatik.

## Život
Vyštudoval filozofiu v Lisabone, krátky čas pôsobil v diplomatických službách vo Viedni, bol stredoškolským učiteľom a neskôr vysokoškolským pedagógom na Univerzite v Coimbre. V roku 1889 začal vydávať časopis *Os insubmissos* (Nepoddajní) a neskôr dekadentný časopis *Arte* (Umenie, 18951896). V roku 1889 strávil niekoľko mesiacov v Paríži. Po návrate začal propagovať symbolizmus. Svojím dôrazom na formálnu dokonalosť sa priblížil klasicizmu.

## Spisy
* *Cristalizações da Morte* (1884)
* *Canções de Abril* (1884)
* *Jesus de Nazareth* (1885)
* *Per Umbram* (1887)
* *Horas Tristes* (1888)
* *Oaristos* (Dôverné hovory, 1890)
* *Horas* (Hodiny, 1891)
* *Sylva* (1894)
* *Interlúnio* (Intermezzo, 1894)
* *Belkiss, Rainha se Sába, de Axum e do Himiar* (Belkiss, Kráľovná sábská, axumská a hymiarská, 1894) – dramatická báseň o láske kráľa Šalamúna a kráľovny zo Sáby nebola nikdy uvedená na javisku
* *Tirésias* (1895)
* *Sagramor* (1895)
* *Salomé e Outros Poemas* (Salomé a iné básne, 1896)
* *A Nereide de Harlém* (1896)
* *O Rei Galaor* (Kráľ Galaor, 1897)
* *Saudades do Céu* (1899)
* *Constança* (1900)
* *Depois da Ceifa* (Po žatvě, 1901)
* *A Sombra do Quadrante* (1906)
* *O Anel de Polícrates* (Polykratov prsteň, 1907)
* *A Fonte do Sátiro* (1908),
* *O filho pródigo* (Marnotratný syn, 1910)
* *O Cavaleiro das Mãos Irresistíveis* (Rytier s neodolateľnými rukami, 1916)
* *Camafeus Romanos* (Rímske kameje, 1921)
* *Tentação de São Macário* (Pokušenie sv. Makaria, 1922)
* *Canções desta Negra Vida* (1922)
* *Cravos de Papel* (Papierové karafiáty, 1922)
* *A mantilha de Medronhos* (1923)
* *A Caixinha das Cem Conchas* (1923)
* *Descendo a Encosta* (1924)
* *Chamas duma Candeia Velha* (1925)
* *Éclogas* (Eklogy, 1929)
* *Últimos Versos* (Posledné verše, 1938)

## Literatúra
* Pavla Lidmilová: heslo *Castro, Eugenio de*, in: *Slovník spisovatelů Španělska a Portugalska*, Praha : Libri, 1999, ISBN 80-85983-54-0

## Zdroj

Kategória:Osobnosti z Coimbry
Kategória:Portugalskí spisovatelia
Kategória:Portugalskí básnici
Handheld computer

**Handheld computer** môže byť:
*a) v užšom zmysle: vreckový počítač v širšom zmysle, pozri pod vreckový počítač
*b) v širšom zmysle: ako a) + trochu väčšie prístroje (menšie ako subnotebook v užšom zmysle), teda najmä netbook, ultra-mobile PC či smartbook a podobne
*c) v najširšom zmysle (častejšie spadá pod označenie handheld device): ako b) + všetky špecifické (účelové) formy prenosných počítačov uvedené v článku prenosný počítač
*d) v 70. a 80. rokoch: synonymum pre prenosný počítač, najmä laptop
Zlatý kompas

***Zlatý kompas*** je fantasy román britského spisovateľa Philipa Pullmana.

## Dej

Jedenásťročná Lyra žije vo svete, kde má každý človek svojho démona – vlastnú dušu v zvieracej podobe, s ktorou je spätý neviditeľným putom. Lyra s démonom Pantalaimonom, ktorý na seba berie podoby rôznych zvierat, žije bezstarostným životom malej divošky až do chvíle, kým z jej okolia nezačnú miznúť deti. Keď zmizne aj Lyrin najlepší priateľ Roger, odvážne dievča sa rozhodne ho vyhľadať. Na ceste ju sprevádza zvláštny prístroj – alethiomer, ktorý tomu, kto s ním vie pracovať, odpovie na všetky otázky.

## Referencie

Kategória:Romány Philipa Pullmana
Kategória:Sfilmované romány
Magický nôž

***Magický nôž*** je fantasy román britského spisovateľa Philipa Pullmana.

## Dej

Dvanásťročný Will býva v Oxforde v Anglicku. Chce nájsť svojho otca, prieskumníka Johna Parryho, ktorý zmizol počas expedície na severe. Cez čudesné okno sa Will dostane do mesta Cittagazze v inom svete, kde sa stretne s Lyrou a jej démonom Pantalaimonom. Lyra a jej alethiomer sa stanú súčasťou Willovho pátrania, pričom Lyra pokračuje v hľadaní pravej podstaty tajomného prachu, ktorý spôsobuje v jej svete prevraty. Po tvrdom boji vo veži v Cittagazze získava Will nôž, ktorý má mimoriadnu moc. Na svete nie je nič ostrejšieho a nebezpečnejšieho, lebo jeho nositeľ môže vyrezávať okná do iných svetov. Magický nôž však láka aj iných... 

## Ocenenia
Trilógia *[[Zlatý kompas]]*, *Magický nôž* a *[[Jantárový ďalekohľad]]* získala cenu Nibbie, čo je knižná podoba amerických filmových Oscarov. V roku 2002 dostal *Jantárový ďalekohľad* ako prvá detská kniha v histórii Whitbreadovu cenu za najlepšiu britskú knihu roka. Na motívy knihy *Zlatý kompas* bol taktiež nakrútený rovnomenný film v réžii Chrisa Weitza s hviezdnym hereckým obsadením.

Kategória:Romány Philipa Pullmana
Jantárový ďalekohľad

***Jantárový ďalekohľad*** je fantasy román britského spisovateľa Philipa Pullmana.

## Dej

V záverečnom diele príbehu Lyry a Willa sa dočkáme napínavého vyvrcholenia. Lyra sa spolu s Willom pomocou magického noža dostávajú do tajomných svetov. Pri hľadaní podstaty záhadného prachu im pomáha aj doktorka Mary Maloneová. Lyrin otec, lord Asriel, sa zatiaľ pripravuje na posledný veľký boj s Vládcom.

## Ocenenia
Trilógia *[[Zlatý kompas]]*, *[[Magický nôž]]* a *Jantárový ďalekohľad* získala cenu Nibbie, čo je knižná podoba amerických filmových Oscarov. V roku 2002 dostal *Jantárový ďalekohľad* ako prvá detská kniha v histórii Whitbreadovu cenu za najlepšiu britskú knihu roka. Na motívy knihy *Zlatý kompas* bol taktiež nakrútený rovnomenný film v réžii Chrisa Weitza s hviezdnym hereckým obsadením.

## Referencie

Kategória:Romány Philipa Pullmana
Perlan

**Perlan** () je stavebná pamiatka v hlavnom meste Islandu, Reykjavíku, na kopci Öskjuhlíð, kde boli desiatky rokov pred tým zásobníky horúcej vody. Je vysoký 25,7 metrov. Navrhol ju Ingimundur Sveinsson. Jej výstavbu podporoval predovšetkým bývalý starosta Reykjavíku Davið Oddsson.

Súčasťou stavby je rozsiahla zimná záhrada na dolnom poschodí. Štvrté poschodie poskytuje výhľad do okolia stavby. Nachádza sa tu celkom šesť panoramatických teleskopov.

Ďalej sa tu nachádza niekoľko obchodov, reštaurácia a kaviareň.

## Múzeum ság
Jedna z vodných nádrží bola vypustená a bolo sem umiestnené múzeum ság, v ktorom je umiestnená expozícia zaoberajúca sa islandskými ságami, históriou a životným spôsobom Islanďanov.

## Iné projekty

## Externé odkazy
* Oficiálna stránka Perlanu
* Oficiálna stránka múzea ság

Kategória:Reykjavík
Kategória:Stavby na Islande
Acetanhydrid

**Acetanhydrid** (systematický názov **acetanhydrid**) je anhydrid kyseliny octovej. Laboratórne sa pripravuje reakciou medzi acetylchloridom a octanom sodným.

Priemyselná výroba acetanhydridu prebieha oxidáciou acetaldehydu (katalyzátorom sú octany medi alebo kobaltu) alebo dehydratáciou kyseliny octovej.

## Význam
* výroba esterov kyseliny octovej
* zavádza acetylovú skupinu do molekuly 

## Referencie

Kategória:Anhydridy
265
Bradfordská katedrála

náhľad|Bradfordská katedrála
náhľad|Hlavná chrámová loď katedrály
**Bradfordská katedrála** je katedrála v centre anglického mesta Bradford, na mieste určenom pre kresťanské obrady od 8. storočia, kedy misionári sídliaci v Dewsbury rozšírili kresťanstvo do tejto oblasti. Po väčšiu časť svojej existencie bola jej budova farným kostolom Svätého Petra.

Prvý kostol na tomto mieste postavili Anglosasi, ale táto stavba bola zbúraná po ovládnutí Anglicka Normanmi po roku 1066. Normanská šľachtičná Alice de Laci nechala postaviť druhý kostol, ktorý bol po 300 rokoch zničený pri nájazdoch Škótov. V 14. storočí bol kostol obnovený a na jeho hlavnú chrámovú loď bolo použité zvyšky muriva predchádzajúcej stavby. Arkády hlavnej lodi, najstaršia dochovaná časť súčasnej stavby, boli dokončené roku 1458. Horné poschodie bolo pristavené na konci 15. storočia. Zádušné kaplnky boli postavené na severnej a južnej strane. Vež v perpendikulárnom slohu bola pristavená k západnému krídlu a dostavaná roku 1508.

Pôvodne patril kostol do Yorskej diecézy, potom do Ripponskej a keď bola ustanovená Bradfordská diecéza stal sa chrám katedrálou. 

V 50. a 60. rokoch 20. storočia bola katedrála rozšírená. 

V roku 1987 bola hlavná loď a západné krídlo preskupené aby bol zvýšený počet sedadiel pre narastajúci počet návštevníkov rôznych akcií poriadaných v katedrále. Bol vybudovaný nový vstup cez múr veže a bolo inštalované aj nové osvetlenie. Viktoriánske lavice boli nahradené stoličkami. Pôvodný organ bol odstránený a bol nahradený novým.

## Iné projekty

## Externé odkazy
* Stránky Bradfordskej katedrály 

Kategória:Gotické katedrály v Anglicku
Kategória:Kostoly zasvätené svätému Petrovi
Kategória:Anglikánske katedrály
Kategória:Bradford
Palmtop

**Palmtop** môže byť:
*zriedkavejšie: 
**PDA s operačným systémom Palm OS, synonymum: palm, pozri Palm (PDA)
**PDA vôbec, synonymum: palm, pozri PDA
*vreckový počítač v širšom zmysle, synonymum: handheld computer, pozri pod vreckový počítač
*vreckový počítač v širšom zmysle + aj trochu väčšie prenosné počítače (menšie ako subnotebook v užšom zmysle), teda najmä netbook, ultra-mobile PC či smartbook, synonymum: handheld computer

## Pozri aj
*palm
*handheld computer
*prenosný počítač
Palm

**Palm** môže byť:
*v počítačoch: 
**PDA s operačným systémom Palm OS, pozri Palm (PDA)
**PDA vôbec, pozri PDA
**meno výrobcu PDA, pozri PDA (podnik)
**PDA OS
*palm (anglická merná jednotka)
Vreckový počítač

**Vreckový počítač** (angl. *pocket computer*) môže byť:
*v širšom zmysle: počítač na skôr všeobecné použitie (vie vykonať veľa funkcií PC), ktorý je taký malý, že sa v jednej ruke drží a druhou sa ovláda, synonymá: handheld computer, palmtop, pozri delenie v článku prenosný počítač
*v užšom zmysle: sofistikovaná programovateľná kalkulačka (veľkosti do vrecka) rozšírená v 80. rokoch, pozri vreckový počítač (80. roky)
DAP

**DAP** môže byť:
*digital audio player - digitálny audio prehrávač
*Delivered at Place - s dodaním na miesto (podrobnosti pozri aj v článku Incoterms)
*directory access protocol - protokol prístupu do adresára
*Deutsche Arbeiterpartei - Nemecká robotnícka strana
Tablet PC

**Tablet PC** môže byť:
*tabletový osobný počítač, pozri pod tabletový počítač
*druh takéhoto počítača spĺňajúci isté špecifikácie Microsoftu, pozri Tablet PC (Microsoft)
Azul (Buenos Aires)

**Azul** je mesto nachádzajúce sa v provincii Buenos Aires v Argentíne. Leží v centrálnej časti provincie Buenos Aires a východnej časti krajiny. Je vzdialené približne  južne od hlavného mesta Argentíny Buenos Aires. Pri sčítaní ľudu v roku 2010 malo mesto 55 728 obyvateľov. Mesto bolo založené v roku 1832 ako pevnosť slúžiaca na obranu proti nájazdom indiánov. Azul a jeho okolie je známe poľnohospodárstvom a chovom hovädzieho dobytka.

## Referencie

## Iné projekty

## Externé odkazy
* Stránka mesta 

Kategória:Mestá v provincii Buenos Aires
HNK Hajduk Split

**HNK Hajduk Split**, celým názvom **Hrvatski nogometni klub Hajduk Split**, je chorvátsky futbalový klub, ktorý hrá prvú najvyššiu chorvátsku súťaž. Založili ho v roku 1911. Sídli v meste Split. Domáce zápasy hráva na štadióne Gradski stadion u Poljudu. Drží 6 ligových titulov a 6 ligových pohárov.

## Úspechy
* **[[Prva HNL|Chorvátska liga]]**
** **Vítazi (9): ** 1941 , 1945, 1946 , 1992, 1994, 1995, 2001, 2004, 2005.
* **[[Prvenstvo Jugoslavije u nogometu|Juhoslovanská liga]]**
** **Víťazi (9): ** 1927, 1929, 1950, 1952, 1955, 1971, 1974, 1975, 1979.
* **[[Hrvatski nogometni kup|Chorvátsky pohár]]**
** **Víťazi (8): ** 1993, 1995, 2000, 2003, 2010, 2013, 2022, 2023.
* **[[Yugoslav Cup|Juhoslovanský pohár]]**
** **Víťazi (9): ** 1967, 1972, 1973, 1974, 1976, 1977, 1984, 1987, 1991.
* **[[Hrvatski nogometni superkup|Chorvátsky superpohár]]**
** **Víťazi (5): ** 1992, 1993, 1994, 2004, 2005.

## Iné projekty

## Referencie


## Externé odkazy
* Oficiálna web stránka (chorvátsky)


Kategória:Šport v Splite
Kategória:Chorvátske futbalové kluby
Kategória:Futbalové kluby založené v 1911
Peter Bilý

**Peter Bilý** (* 1978, Košice) je slovenský prozaik, básnik, prekladateľ a publicista. Takmer dvadsať rokov žil v zahraničí (Taliansko, Malta, Španielsko). Dlhý čas pôsobil v Madride, v súčasnej dobe žije v Bratislave.

## Autor

Je autorom štyroch románov a štyroch básnických zbierok. Jeho tvorba bola preložená do viacerých jazykov. 

## Prekladateľ

Ako prekladateľ uverejnil časopisecky preklady z francúzskej (Guillaume Apollinaire, Arthur Rimbaud), talianskej (Pier Paolo Pasolini, Cesare Pavese, Guiseppe Ungaretti, Edoardo Sanguineti), španielskej (Federico García Lorca), mexickej (Octavio Paz),  galícijskej (M. Rivas) a americkej (Charles Bukowski, Raymond Carver) literatúry. 

## Dielo
### Próza

* 2012 – *Inzerát na život, ktorý som nechcel žiť*, román
* 2007 – *Don Giovanni*, román
* 2005 – *Vzbura anjelov*, román
* 2004 – *Démon svätosti*, román

### Poézia

* 2009 – *Nočné mesto*, zbierka básní
* 2006 – *Posledná siesta milencov*, zbierka básní
* 2003 – *Insomnia*, básnická bibliofília (v spoluautorstve s Martin Vlado)
* 2002 – *V zajatí obrazu*, zbierka básní
* 2001 – *Spomalené prítmie*, zbierka básní

## Ocenenia
* Cena časopisu Knižná revue: Kniha roka 2007 (Don Giovanni)
* Cena vydavateľstva Slovenský spisovateľ 2004 (Démon svätosti)
* Cena Ruda Slobodu Rubato 2001 (Spomalené prítmie)
* Prémia Ceny Ivana Kraska 2001 (Spomalené prítmie)
* 2. miesto Ceny Perly Bžochovej 2001 (preklad, G. Apollinaire: Zverinec alebo Orfeov sprievod)

Kategória:Narodenia v 1978
Kategória:Slovenskí spisovatelia
Kategória:Slovenskí básnici
Petr Janda

**Petr Janda** môže byť:
* český spevák, pozri Petr Janda (spevák)
* český architekt, pozri Petr Janda (architekt) 
* český futbalista, pozri Petr Janda (futbalista)

Janda, Petr
Azul

**Azul** môže byť:
* mesto v Argentíne, pozri Azul (Buenos Aires)
* okres v Argentíne, pozri Azul (okres)
* rieka v Argentíne, pozri Azul (rieka)
* letisko v Argentíne, pozri Letisko Azul
* skrátený názov leteckej spoločnosti: Azul Linhas Aéreas Brasileiras
* názov telenovely, pozri Azul (telenovela)

## Pozri aj
* Volcán Azul
* Cerro Azul
GNK Dinamo Záhreb

**Građanski nogometni klub Dinamo Zagreb,** (**GNK Dinamo Záhreb**) je chorvátsky futbalový klub, ktorý hrá prvú najvyššiu chorvátsku súťaž. Bol založený v roku 1945. Sídli v meste Záhreb. Domáce zápasy hráva na štadióne Stadion Maksimir. Je držiteľom 11 ligových titulov a 10 ligových pohároch, čo je najviac v histórii Prva HNL.

## Úspechy
* **[[Prva HNL|Chorvátska liga]]**
** **Vítazi (25): ** 1993, 1996, 1997, 1998, 1999, 2000, 2003, 2006, 2007, 2008, 2009, 2010, 2011, 2012, 2013, 2014, 2015, 2016, 2018, 2019, 2020, 2021, 2022, 2023, 2024
* **[[Prvenstvo Jugoslavije u nogometu|Juhoslovanská liga]]**
** **Víťazi (4): **  1948, 1954, 1958, 1982.
* **[[Hrvatski nogometni kup|Chorvátsky pohár]]**
** **Víťazi (11): ** 1994, 1996, 1997, 1998, 2001, 2002, 2004, 2007, 2008, 2009, 2011
* **[[Yugoslav Cup|Juhoslovanský pohár]]**
** **Víťazi (7): **  1951, 1960, 1963, 1965, 1969, 1980, 1983.
* **[[Hrvatski nogometni superkup|Chorvátsky superpohár]]**
** **Víťazi (3): ** 2002, 2003, 2006, 2010

## Zoznam trénerov

## Iné projekty

## Externé odkazy
* Oficiálna web stránka  (chorvátsky)

Kategória:Chorvátske futbalové kluby
Kategória:Futbalové kluby založené v 1945
Kategória:Šport v Záhrebe
Ladislav Kužela

Doc. MUDr. **Ladislav Kužela**, DrSc. (* 5. august 1926, Ivanka pri Dunaji - † 27. máj 1980, Bratislava) bol slovenský lekár, chirurg a vysokoškolský učiteľ.

## Životopis
Promoval v roku 1950 na Lekárskej fakulte Univerzity Komenského v Bratislave. Od roku 1952 pracoval na II. Chirurgickej klinike Lekárskej fakulty UK v Bratislave ako odborný asistent. Vedúci oddelenia kardiovaskulárnej chirurgie a zástupca prednostu kliniky bol od roku 1968. Docentom sa stal v roku 1964. Od roku 1979 musel z politických dôvodov odísť pracovať do Slovenskej akadémie vied.

Tento popredný predstaviteľ slovenskej chirurgie spolu s akademikom Karolom Šiškom uskutočnil 9. júla 1968 prvú transplantáciu srdca nielen v bývalom Československu, ale aj v strednej a východnej Európe, ktorú sám inicioval. Skúsenosti pre výkon tejto náročnej operácie získal v USA v rokoch 1966-1968, kde po obhajobe dizertačnej práce získal vedecký titul Master of Clinical Sciences. 

Zaviedol endokrinnú chirurgiu a moderné liečenie kardiovaskulárneho systému. Zaoberal sa i pooperačnou fyziológiou, patopsychológiou a pooperačnou starostlivosťou o pacientov. Bol autorom 106 štúdií a článkov. Absolvoval spomínaný študijný pobyt u prof. Gerbodeho na Pacific Medical Center v Spojených štátoch, zúčastnil sa medzinárodných kongresov v Sovietskom zväze, Maďarsku, Rumunsku, NDR, NSR, Rakúsku, Holandsku, Francúzsku, Španielsku a Spojenom kráľovstve. V roku 1956 bol odmenený cenou SAV. Bol členom a vedeckým tajomníkom Československej chirurgickej spoločnosti, členom Société Internationale de Chirurgie, European Society for Experimental Surgery, International Cardiovascular Society.

Kategória:Slovenskí chirurgovia
Kategória:Osobnosti z Ivanky pri Dunaji
NCIS: Námorný vyšetrovací úrad

***NCIS: Námorný vyšetrovací úrad*** (orig. *NCIS*, staršie *Navy NCIS: Naval Criminal Investigative Service*, alebo *NCIS: Naval Criminal Investigative Service*) je spin-off seriálu ''JAG – Vojenská generálna prokuratúra'' (postavy z *NCIS* sa objavili v 8. sérii, epizódach *Ice Queen* a *Meltdown)*. Ide americký komediálno-dramatický krimi seriál, ktorý mal svoju premiéru 23. septembra 2003 na americkej televíznej stanici CBS.

*NCIS* bol v roku 2011 zvolený za najobľúbenejší americký seriál a v roku 2012 najlepšou svetovou drámou v televízii.

7. februára 2012 bola odvysielaná 200. epizóda *Life Before His Eyes* (Celý život pred očami)*.*

15. mája 2012 CBS odvysielala poslednú epizódu 9. série *Till Death Do Us Part*. Túto epizódu sledovalo v Amerike 19,05 milióna divákov. Zároveň to bola najsledovanejšia záverečná epizóda všetkých dovtedy deviatich sérií.

24. septembra 2019 sa začala vysielať 17. séria, ktorá bola kvôli pandémii skrátená o 4 epizódy, a tak s počtom 20 epizód sa stala druhou najkratšou sériou v histórií seriálu a bola ukončená 14. apríla 2020. 

Seriál bol obnovený na 18. sériu, ktorá mala premiéru 17. novembra 2020.
15. apríla 2021 bol seriál obnovený na 19. sériu, ktorá mala premiéru 20. septembra 2021. 

V marci 2022 bol seriál obnovený na jubilejnú 20. sériu, ktorá mala premiéru 19. septembra 2022, vo februári 2023 bol obnovený na 21. sériu.

K 16. decembru 2025 bolo odvysielaných 496 epizód v 23. sériách.

Seriál bol 22.1.2026 obnovený na 24. sériu, ktorá bude mať premiéru na jeseň.

## Hlavné postavy

## Hlavné postavy

## Vedľajšie postavy

* stav k 13. mája 2014 (koniec 11. série)

## Časti
*Pozri [[Zoznam častí seriálu NCIS: Námorný vyšetrovací úrad]]*

## Seriály, ktoré sa odohrávajú v rovnaký čas, v jednou universe
* 
* 
* **
* 
* ''JAG''
* ''Hawaii 5.0''
* ''Scorpion''
* ''MacGyver (2016)''
*''Magnum P. I. (2018)''
* ''First Monday''

## Externé odkazy
* CBS.com 
* 

Kategória:Kriminálne televízne seriály USA
Kategória:Televízne seriály CBS
Kategória:Televízne seriály z roku 2003
Earth, Wind & Fire

**Earth, Wind & Fire** je afroamerická R&B hudobná skupina, založená v roku 1969 v Chicagu v štáte Illinois. Medzi ich prezývky patria **Elements of the Universe**, či **EWF**. Skupina bola prijatá v Rock and Roll Hall of Fame a Vocal Group Hall of Fame (siene slávy). Získali desať Grammy ocenení a štyri ocenenia americkej hudby.

Medzi repertoár skupiny patrí africká hudba, latinskoamerická hudba, funk, soul, pop, rock, jazz a iná hudba. Medzi typické znaky kapely patrí dynamická dychová sekcia a kontrastné vokály medzi falsetto spevákom Philipom Baileyom a tenorovým spevákom Maurice Whiteom. 

## Diskografia
### Top Ten singel
*1975: "Shining Star" (US #1) 
*1975: "Sing a Song" (US #5)
*1978: "Got to Get You into My Life" (US #9)
*1978: "September" (US #2; UK #3)
*1979: "Boogie Wonderland" (*featuring [[The Emotions]]*) (US #6; UK #4)
*1979: "After the Love Has Gone"(US #2; UK #4) 
*1981: "Let’s Groove" (US #3; UK #3)

### Top Ten albumy
*1975: *[[That's the Way of the World]]* (US #1)
*1975: *[[Gratitude]]* (US #1)
*1976: *[[Spirit (album)|Spirit]]* (US #2)
*1977: *[[All 'N All]]* (US #3)
*1978: *[[The Best of Earth, Wind & Fire, Vol. 1]]* (US #6; UK #6)
*1979: *[[I Am]]* (US #3; UK #5)
*1980: *[[Faces (album)|Faces]]* (US #10; UK #10)
*1981: *[[Raise!]]* (US #5)
*1986: *[[The Collection]]* (UK #5)

## Referencia


## Externé odkazy
**http://www.allmusic.com/artist/earth-wind-fire-p4156 (album) - Allmusic
**http://www.allmusic.com/artist/earth-wind-fire-p4156 (singel) - Allmusic


Kategória:Hudobné skupiny USA
Kategória:Držitelia ceny Grammy
Kategória:R&B hudobné skupiny
Kategória:Jazz fusion
Meziříčko

**Meziříčko** môže byť:

* obec v Česku v okrese Třebíč, pozri Meziříčko (okres Třebíč)
* obec v Česku v okrese Žďár nad Sázavou, pozri Meziříčko (okres Žďár nad Sázavou)
KC and the Sunshine Band

**KC and the Sunshine Band** je americká disko/funková skupina, založená v roku 1973 v meste Hialeah na Floride. Skupina je známa predovšetkým vďaka hitom „That’s the Way (I Like It)“, „(Shake, Shake, Shake) Shake Your Booty“, „I’m Your Boogie Man“, „Keep It Comin’ Love“, „Get Down Tonight“, „Boogie Shoes“, „Please Don’t Go“ a „Give It Up“. Názov skupiny vznikol z priezviska hlavného speváka Harry Wayne Caseyho ("KC") a "Sunshine Band" pochádza z prezývky štátu Florida ako "Sunshine State" (slnečný štát).

## Členovia
*Harry Wayne Casey (vokalista)
*Maria De Crescenzová (vokalista)
*Charlotte McKinnonová (vokalista)
*Fermin Goytisolo (perkusie)
*Rusty Hamilton III (klávesy)
*Jody Hill (bicie)
*Jeffery Reeves (gitara)
*Steve Lashley (basová gitara)
*John Reid (trúbka)
*Kenny Hamilton (saxofón)
*Rick Benadetto (trúbka)
*Tim Pitchford (trombón)

## Diskografia

**[[Do It Good]]* (1974)
**[[KC and the Sunshine Band (album)|KC and the Sunshine Band]]* (1975)
**[[The Sound of Sunshine]]* (1975)
**[[Part 3]]* (1976)
**[[Who Do Ya Love]]* (1978)
**[[Do You Wanna Go Party]]* (1979)
**[[Space Cadet]]* (1981)
**[[The Painter]]* (1981)
**[[All in a Night’s Work]]* (1982)
**[[KC Ten]]* (1983)
**[[Oh Yeah!]]* (1993)
**[[I’ll Be There for You (album)|I’ll Be There for You]]* (2001)
**[[Yummy (album)|Yummy]]* (2007)

## Referencie

## Externé odkazy
*Oficiálna stránka
*

Kategória:R&B hudobné skupiny
Kategória:Funkové hudobné skupiny USA
Kategória:Tanečné hudobné skupiny
Kategória:Disko hudobné skupiny
Kategória:Hudobné skupiny z 1973
Kategória:Držitelia ceny Grammy
Kategória:Epic Records
The Brothers Johnson

**The Brothers Johnson** je americká funková a R&B hudobná skupina. Jej členmi sú bratia George a Louis Johnson. Ich najväčšie hity sú „Strawberry Letter“  a post-disková pieseň "Stomp!". Hudobník Louis Johnson taktiež hral na albume *[[Thriller (album)|Thriller]]* Michaela Jacksona (na basgitare). 

## Diskografia
### Albumy
* 1976 - *Look Out For* (A&M)
* 1977 - *Right On Time* (A&M)
* 1978 - *Blam ! *(A&M)
* 1980 - *Light Up The Night *(A&M) 
* 1980 - *Sweet Thunder *(A&M) 
* 1981 - *Winners* (A&M)
* 1981 - *Passage* (A&M)
* 1982 - *Blast ! *(A&M)
* 1984 - *Out Of Control* (A&M) 
* 1985 - *Evolution (Capitol)*
* 1988 - *Kickin' * (A&M)  
* 2004 - *Strawberry Letter 23 : Live*
* 2008 - *Out Of Control  *
* 2008 - *Winners*  

### Single
* 1976 - "I'll Be Good to You / The Devil" (A&M) 
* 1976 - "Get The Funk Out Ma Face / Tomorrow" (A&M) 
* 1976 - "Free And Single / Thunder Thumbs And Lightnin' Licks" ***1977** "Strawberry Letter / Dancin' And Prancin'" (A&M) 
* 1977 - "Runnin' For Your Lovin'  / Q" (A&M) 
* 1977 - "Love Is / Right On Time"  (A&M)
* 1978 - "Ride-O-Rocket / Dancin' And Prancin'" (A&M) 
* 1978 - "Ain't We Funkin' Now / Dancin' And Prancin' (A&M) 
* 1980 - "Stomp!  / Let's Swing" (A&M) 
* 1980 - "Light Up The Night  / Streetwave" (A&M)
* 1980 - "Treasure / Smilin' On Ya"  (A&M)
* 1981 - "The Real Thing / I Want You"  (A&M)
* 1981 - "Dancin' Free / Do It For Love"  (A&M)
* 1981 - "Have You Heard The Word / I See The Light" (A&M) 
* 1982 - "Welcome To The Club / Echoes Of An Era" (A&M) 
* 1982 - "I'm Giving You All Of My Love / The Real Thing" (A&M) 
* 1984 - "You Keep Me Coming Back / Deceiver" (A&M)
* 1985 - "Back Against The Wall / Back Against The Wall" (Qwest)
* 1985 - "Kinky / She's Bad"  (Capitol) 
* 1988 - "Kick It To The Curb / P.O. Box 2000" (A&M)
* 1988 - "Party Avenue  / Party Avenue" (A&M)

## Referencie

## Iné projekty

## Externé odkazy
*Brothers Johnson - Discogs
*Brothers Johnson - Allmusic
*Brothers Johnson - galéria, diskografia

Kategória:Hudobné skupiny USA
Kategória:Držitelia ceny Grammy
Kategória:R&B hudobné skupiny
The Isley Brothers

**The Isley Brothers** je afroamerická rhythm and bluesová, funková a rocková hudobná skupina. Patri medzi hudobné skupiny, ktoré majú dlhoročnú históriu (ich hudobná kariéra začala už v roku 1957). Do ich hudobného repertoáru patrí doo-wop, funk, hip-hop soul, rock and roll, gospel, motown.  

Ich najväčšími hitmi sú "Twist & Shout" (1962), "Pop That Thang" (1972), "Fight the Power" (1975), "It's a Disco Night" (1979), "Between the Sheets" (1983) a "Contagious" (2001)

## Dejiny
Pôvodne začali ako doo-wop/rhythm and bluesová kapela, ktorá sa sformovala v roku 1957. Kapelu tvorili bratia O'Kelly, Sally Bell, Rudy, Ronnie Isleyovi. V roku 1962, kedy prebiehala vlna twistu, úspešne skórovali s hitmi ako "Shout" či "Twist and Shout". Potom ako sa menila éra, menil sa aj ich repertoár. Presedlali na soul potom na funk, rock a neskôr aj na disco. Kapela patrí medzi skupiny, ktoré často samplovali hip-hopoví umelci. Piesne kapely Isley Brothers samplovali umelci ako 2Pac, Outkast, Ice Cube, Bony Thugs-n-Harmony, J Dilla, UGK, či The Notorious B.I.G..

## Diskografia

## Externé odkazy
*Billboard Charts > Singles & Albums - Isley Bros.

Kategória:Hudobné skupiny USA
Kategória:Držitelia ceny Grammy
Kategória:R&B hudobné skupiny
Wiesbaden

**Wiesbaden** je hlavné mesto nemeckej spolkovej krajiny Hesensko. Po Frankfurte nad Mohanom je Wiesbaden druhé najväčšie mesto Hesenska a s 27 termálnymi prameňmi je jedným z najstarších kúpeľných miest Európy. Vo Wiesbadene je sídlo nemeckého Spolkového kriminálneho úradu. V roku 2008 malo mesto 275 422 obyvateľov.

## Dejiny
Wiesbaden, ktorého dejiny začínajú už v staroveku, je síce metropolou Hesenska, ktorého súčasťou sa však stal až po skončení druhej svetovej vojny 19. septembra 1945. Pôvodne bol do roku 1866 hlavným mestom Nasavska, potom centrom vládneho obvodu Wiesbaden v pruskej provincii Hesensko-Nasavsko.

## Osobnosti mesta
* Béla Kéler (*1820 -  †1882), uhorský skladateľ, dirigent a huslista, rodák z Bardejova
* Žofia Nasavská (* 1836 – † 1913), švédska a nórska kráľovná ako manželka Oskara II.
* John McEnroe (* 1959), americký tenista
* Nico Rosberg (* 1985), nemecký pilot Formuly 1

## Partnerské mestá

## Referencie

## Iné projekty

## Zdroj


Kategória:Kúpele v Nemecku
Kategória:Mestá v Hesensku
Kategória:Hlavné mestá nemeckých spolkových krajín